**A hétvégi házi feladatok és az iskolai dolgozatok szabályai**

A feladatokat a tantárgyakat tanító pedagógusok határozzák meg, az írásbeli és a szóbeli házi feladatot a tananyag jellegétől függően adják. Terjedelme, tartalma az adott tanítási órán feldolgozott tananyaggal, illetve az ismételt tananyaggal kell, hogy szinkronban álljon. Írásbeli és szóbeli házi feladat hétvégére is adható, a fenti szempontok alapján. A házi feladatokat a pedagógus ellenőrzi, javítja vagy a tanulókkal javíttatja és velük együtt értékeli szóban. A házi feladatot a pedagógus a feladat jellegétől függően érdemjeggyel is értékelheti.

A pedagógus az írásbeli dolgozatokat, felmérő és témazáró feladatlapokat legkésőbb 10 napon belül kijavítja. A felmérő dolgozatok megíratását előre jelzi. Az alsó tagozaton az írásgyakorlatokat a következő órára javítja.